ถึงคิวแบงก์เล็กลดดอกเบี้ยเงินกู้ช่วยเอสเอ็มอี
ธนาคารธนชาต ประกาศลดอัตราดอกเบี้ยเงินกู้ลง 0.25% มีผล 21 ส.ค.เป็นต้นไป
20 ส.ค. 2562

ธนาคารธนชาต ประกาศลดอัตราดอกเบี้ยเงินกู้ลง 0.25% มีผล 21 ส.ค.เป็นต้นไป
ธนาคารธนชาต จำกัด มุ่งมั่นให้การสนับสนุนผู้ประกอบการธุรกิจเอสเอ็มอีและลูกค้ารายย่อย รวมถึงตอบสนองทิศทางการลดดอกเบี้ยนโยบายของคณะกรรมการนโยบายการเงิน (กนง.) เพื่อเป็นกลไกในการกระตุ้นการฟื้นตัวของเศรษฐกิจไทย จึงประกาศลดอัตราดอกเบี้ยเงินกู้ MOR และ MRR ลง 0.25% โดยอัตราดอกเบี้ยเงินกู้ MOR จากเดิม 7.425% ปรับเป็น 7.175% และอัตราดอกเบี้ยเงินกู้ MRR จากเดิม 7.750% ปรับเป็น 7.500% โดยมีผลตั้งแต่ วันที่ 21 ส.ค. 2562 เป็นต้นไป
การปรับลดอัตราดอกเบี้ยทั้งสองประเภทในครั้งนี้ จะสามารถช่วยเหลือเอสเอ็มอี ในเรื่องการลดต้นทุนอัตราดอกเบี้ย ซึ่งถือว่าเป็นปัจจัยสำคัญในการดำเนินธุรกิจ ซึ่งจะส่งผลต่อดีในการขับเคลื่อนเศรษฐกิจโดยภาพรวม